

**Előterjesztés a 266/2024. (VI. 27.) számú**

* **a Civil Alap felosztásáról szóló - közgyűlési határozat módosításáról**

**Tisztelt Közgyűlés!**

Eger Megyei Jogú Város Önkormányzata 2024. évi költségvetésében az idén 5.000.000 forint állt rendelkezésre a költségvetés II/33/1/5/Ö címszámán, az „Civil Alap szakmai programok megvalósítása 2024” című pályázatra, civil szervezetek támogatására.

A Közgyűlés a 266/2024. (VI. 27.) számú határozatában – a civil szervezetek képviselőiből álló Civil Alap Bíráló Bizottság javaslatára - rendelkezett az erre a célra elkülönített összeg felosztásáról, 47 szervezet 49 programjának megvalósítását segítve.

Az Egri Borbarát Hölgyek Egyesülete 70 000 Ft támogatást kapott a „Faültetés az egri Vincellér Parkban” rendezvényre. A Megállapodást 2024. szeptember 24-én megkötöttük.

Az Egyesület elnöke bejelentette, hogy a márciusban benyújtott kérelemben foglaltaktól eltérően nem faültetést valósítanak meg az idén, hanem „Emlékkő állítás az egri Vincellér Parkban’ megnevezésű eseményt, mely egy lényegesen magasabb költségvetésű, és nagyobb volumenű projekt.

A fentiek miatt a közgyűlési határozat és a megkötött Megállapodás módosítására az egyesület a kérelmet benyújtotta. A támogatás pénzügyi elszámolása során az eredeti kérelemben, és a Megállapodás 5. pontjában rögzített költség, valamint a Megállapodás fenti cél megváltoztatásával nem érintett további pontjai nem változnak.

Kérem a Tisztelt Közgyűlést, az előterjesztésben foglaltakat szíveskedjen elfogadni.

Eger, 2024. november 06.

**Majorosné Juhász Eszter s.k.,**

civil kapcsolatok tanácsnoka

**Határozati javaslat (egyszerű többség):**

Eger Megyei Jogú Város Önkormányzatának Közgyűlése hozzájárul ahhoz, hogy a 266/2024. (VI. 27.) számú határozatában az Egri Borbarát Hölgyek Egyesülete részére megítélt 70 000 Ft, azaz Hetvenezer forint összegű támogatást, az Egyesület módosítási kérelme alapján, a „Faültetés az egri Vincellér Parkban” program helyett az „Emlékkő állítás az egri Vincellér Parkban” megnevezésű program megvalósítására használja fel. A támogatás összege az Önkormányzat 2024. évi költségvetése II/33/1/5/Ö címszámán rendelkezésre áll. A Közgyűlés felhatalmazza a Polgármestert arra, hogy az Egri Borbarát Hölgyek Egyesületével kötött támogatási megállapodásnak – a megváltozott támogatási cél átvezetése céljából szükséges – módosítását aláírja.

**Felelős:** Vágner Ákos polgármester megbízásából:

Vincze Adrienn Gazdasági Iroda irodavezető

Dr. Kormos Ádám Kabinet Iroda irodavezető

**Határidő:** 2024. december 31.